**ΡΑΨΩΔΙΑ Α**

**ΣΤΙΧΟΙ 54 – 105**



**ΠΕΡΙΛΗΨΗ**

Ο ποιητής αναφέρει ότι ο λοιμός εδώ και 9 μέρες έφερε πανωλεθρία στο στρατόπεδο των Αχαιών κι ο Αχιλλέας συγκάλεσε συνέλευση όλου του στρατού, για να βρουν τρόπο ώστε να εντοπιστεί η αιτία του θανατικού και να απαλλαγούν απ’ αυτό. Ο μάντης Κάλχας ύστερα από προτροπή του Αχιλλέα αποκάλυψε ότι η αιτία της οργής του Απόλλωνα και του θανατικού ήταν η προσβολή του Χρύση από τον Αγαμέμνονα και η άρνηση του να του δώσει τη Χρυσηίδα. Πρέπει λοιπόν να την επιστρέψει και μάλιστα χωρίς λύτρα και κάνοντας μια ιερή θυσία. Αυτά τα λόγια του Κάλχα εξόργισαν τον Αγαμέμνονα.

**ΕΝΟΤΗΤΕΣ**

1.    Σύγκληση του στρατού σε συνέλευση από τον Αχιλλέα ( 54-59)

2.    Προτάσεις του Αχιλλέα για την εύρεση του αιτίου του κακού ( 60-68)

3.    Ο μάντης Κάλχας και οι δισταγμοί του ( 69 – 84)

4.    Η ένορκη διαβεβαίωση του Αχιλλέα για την προστασία του Κάλχα ( 85-92)

5.    Η αποκάλυψη από τον Κάλχα ότι ο Αγαμέμνονας είναι ο αίτιος του κακού και οι προτάσεις του για απαλλαγή από αυτό ( 93-101)

6.    Περιγραφή της οργής του Αγαμέμνονα( 102- 105)

**ΡΟΛΟΣ ΗΡΑΣ**

1.    Η Ήρα επέλεξε τον Αχιλλέα να δραστηριοποιήσει τους άλλους Αχαιούς.

2.    Είναι με το μέρος των Αχαιών.

**ΛΟΓΟΣ ΑΧΙΛΛΕΑ**

1.    Προσφωνεί τον Αγαμέμνονα επίσημα ( « Ατρείδη») – τον τιμάει σαν αρχηγό.

2.    Παρουσιάζει την κρισιμότητα της κατάστασης ( λοιμός- πόλεμος)

3.    Κάνει πρόταση να καταφύγουν στη μαντική .

4.    Δεν αμφιβάλλει ότι αιτία του θανατικού είναι ο Απόλλωνας.

5.    Αναρωτιέται σε ποια προσφορά δεν υπήρξαν συνεπείς και πρέπει να την επανορθώσουν, για να τον εξευμενίσουν.

**Η ΠΑΡΟΥΣΙΑΣΗ ΤΟΥ ΜΑΝΤΗ**

1. Τον τιμά με το χαρακτηρισμό « ορνεοσκόπος πρώτος»

2. Του αναγνωρίζει την ικανότητα να τα γνωρίζει όλα.

3. Υπενθυμίζει ότι η εκστρατεία στην Τροία έγινε ύστερα από μαντική υπόδειξη του Κάλχα.

4. Μας πληροφορεί ότι την τέχνη του την οφείλει στον Απόλλωνα.

5. Διαβεβαιώνει ότι ο μάντης θα μιλήσει καλοπροαίρετα .

**ΑΙΤΗΜΑ ΚΑΛΧΑ ΓΙΑ ΠΡΟΣΩΠΙΚΗ ΑΣΦΑΛΕΙΑ**

Ο Κάλχας πριν ξεκινήσει τη μαντεία του , με τη σοφία και τη διορατικότητά του, ζητά από τον Αχιλλέα να δεσμευτεί με όρκο ότι θα τον προστατέψει  έμπρακτα, γιατί αυτά που θα αποκαλύψει θα τον βάλουν σε μεγάλο κίνδυνο. Η πείρα του τον έχει διδάξει τι συμβαίνει όταν συγκρούονται ένας βασιλιάς με έναν ανίσχυρο άνθρωπο ( συντρίβεται από τον ισχυρό , ακόμη κι αν λέει την αλήθεια)

**Η ΔΙΑΒΕΒΑΙΩΣΗ ΤΟΥ ΑΧΙΛΛΕΑ**

Ο Αχιλλέας δεσμεύεται με όρκο ότι θα προστατέψει τον μάντη, ακόμη κι αν έρθει αντιμέτωπος με τον Αγαμέμνονα.

**Η ΑΠΟΚΑΛΥΨΗ ΤΟΥ ΑΙΤΙΟΥ ΤΟΥ ΚΑΚΟΥ**

Ο μάντης αποκαλύπτει ότι ο Αγαμέμνονας είναι ο αίτιος του κακού και προτείνει τη λύση : να επιστραφεί η Χρυσηίδα στον πατέρα της χωρίς λύτρα και αφού γίνει μεγάλη θυσία. Εκφράζει την επιφύλαξή του για την ανταπόκριση του θεού.

**Ο ΟΡΓΙΣΜΕΝΟΣ ΑΓΑΜΕΜΝΟΝΑΣ**

Είναι οργισμένος : « φαρμακωμένος, η χολή τα μαύρα σωθικά του πλημμύριζ’ όλα , άστραφταν τα μάτια του ωσάν φλόγες».

**ΕΠΙΒΡΑΔΥΝΣΗ**

   Αναλυτικός λόγος του Αχιλλέα στους Αχαιούς και άστοχα ερωτήματα.

   Πλατιά παρουσίαση του Κάλχα.

   Οι δισταγμοί του Κάλχα.

   Η αναλυτική δέσμευση του Αχιλλέα με όρκο.